**Lietuvos Respublikos ambasada Švedijos Karalystėje**

**AKTUALIOS EKONOMINĖS INFORMACIJOS SUVESTINĖ**

2024 balandžio 1 d. – balandžio 30 d.

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| Lietuvos eksportuotojams aktuali informacija |
| 2024-04-15 | **Fiksuojamas neigiamas -0,3% namų ūkių vartojimas 2024 IQ lyginant su tuo pačiu laikotarpiu praeitais metais.** Labiausiai mažėja paklausa baldams, interjero prekėms, namų įrenginiams. Tuo tarpu maisto ir gėrimų produktų poreikis auga.Lyderiaujančių Švedijos bankų ekonomistai prognozuoja, kad bendrai paėmus 2024 m. namų ūkių vartojimas turėtų augti. | <https://www.ekonomifakta.se/Fakta/makroekonomi/Hushallens-ekonomi/hushallens-konsumtion/>  |  |
|  |  |  |  |
| Investicijoms į Lietuvą pritraukti aktuali informacija |
| 2024-04-17 | **Balandžio 17 d. išleistas Švedijos dienraščio ,,Aftonbladet“ specialusis priedas apie verslą Šiaurės regione.** Jame fokusas į miestus aplink Baltijos jūrą, verslo, inovacijų, gyvybės mokslų potencialią šiuose miestuose. Iš Lietuvos miestų bendradarbiaujant su Invest Lithuania, Kaunas IN ir Klaipėda ID, pateikiama informacija apie Klaipėdą, Kauną ir Vilnių bei investicines galimybes šiuose miestuose.Straipsniai parašyti švedų kalba, juos galima naudoti kaip informacinį šaltinį apie Lietuvą ar atskirus miestus. | <https://etidning.aftonbladet.se/p/bilaga/2024-04-17/r/12/22-23/4433/1435043> |  |
| Lietuvos verslo plėtrai užsienyje aktuali informacija |
| 2024-04-24 | **Lietuvos profesionalų klubas Stokholme išleido ketvirtąjį informacinį leidinį skirta lietuviškoms įmonėms ketinančioms žengti į Švedijos rinką.** Šiame leidinyje dalinamasi įžvalgomis apie Švedijos verslo kultūrą, nurodomi patarimai į ką reikėtų atkreipti dėmesį bendraujant su verslo partneriais Švedijoje. Visą informaciją apie klubą ir jo leidinius, skirtus lietuviškam verslui, galite rasti klubo interneto svetainėje: [www.lpsclub.se](http://www.lpsclub.se)  | <https://lpsclub.se/for-business/#bulletin>  |  |
| 2024-04-24 | **Nordea banko duomenimis šiais metais Švedijoje numatyta statyti apie 20 tūkst. gyvenamųjų namų, o tai yra net 70% mažiau negu 2021 m.** Pagrindinės priežastys – išaugę statybų kaštai, taip pat žemas populiacijos augimas. Tai atsiliepia ir situacijai statybų sektoriuje, kadangi šis sektorius pasižymi didžiausiu bankrotų kiekiu šiais metais, kai kurių šalių statybų įmonės traukiasi iš Švedijos. | <https://www.nordea.com/en/press/2024-04-24/nordea-economic-outlook-falling-into-place>  |  |
| Lietuvos turizmo sektoriui aktuali informacija |
| 2024-04-02 | **Spalio 1-3 d. Stokholme vyks ,,Senjorų festivalis“ – trijų dienų paroda, kuri skirta 65+ žmonėms.** Parodoje didžiausias dėmesys skiriamas į paslaugas senjorų segmentui, nuo grožio ir sveikatos paslaugų iki laisvalaikio ir kelionių. Šiais metais parodoje bus atskira sekcija skirta turizmui, kurioje kviečiamos dalyvauti įvairių šalių nacionalinės turizmo agentūros, turizmo centrai ir asociacijos. Paroda gali būti aktuali tiek turizmo asociacijoms dirbančioms su SPA, sveikatingumo turizmu, tiek įmonėms teikiančioms sveikatingumo paslaugas, grožio priemonių industrijai.Esant išsamesnės informacijos poreikiui, prašome kreiptis adresu: augustinas.uleckas@urm.lt  | <https://seniorfestivalen.se/>  |   |
| 2024-04-17 | **Rekordines sumas už mokesčių susigrąžinimą švedai ketina leisti kelionėms.** Švedijos naujienų portalas Svenska Dagbladet praneša, kad šiais metais deklaravus pajamas švedų namų ūkiai sulaukė rekordiškai didelių mokesčių gražinimų. Ekspertai teigia, kad dauguma namų ūkių juos naudoja kelionėms, tai matoma ir iš didžiųjų Švedijos turizmo agentūrų Ving ir TUI pranešimų – fiksuojamas reikšmingas kelionių užsakymų didėjimas lyginant su praeitais metais. Panašią informaciją patvirtina ir SEB bankas, kurio duomenimis matomas didesnis atsiskaitymas banko kortelėmis už paslaugas susijusias su kelionėmis. Prognozuojama, kad skirtingai negu pernai, šiais metais švedai bus labiau linkę savo atostogas leisti už Švedijos ribų. | [Detta spenderar svenskarna skatteåterbäringen på | SvD](https://www.svd.se/a/zA5kVv/har-hamnar-skatteaterbaringen) |  |
|  |  |  |  |
| Bendradarbiavimui mokslinių tyrimų, eksperimentinės plėtros ir inovacijų (MTEPI) srityseaktuali informacija |
| 2024-04-01 | **Rugsėjo 16-17 d. Linšiopingo mieste vyks “Future Now“ forumas,** skirtas inovacijų ir tvarių aplinkosaugos sprendimų temoms. | <https://futurenowforum.eventreg.se/>  |  |
| 2024-04-15 | **Švedija pasirašė dvišalę sutartį su JAV dėl bendradarbiavimo AI ir 6G srityse.** | <https://www.vr.se/english/just-now/news/news-archive/2024-04-15-new-research-collaboration-with-usa-on-6g-quantum-technology-ai-and-other-areas.html>  |  |
| 2024-04-30 | **Birželio 24-29 d. Stokholme vyks IUFRO World Congress, skirtas moksliniam bendradarbiavimui miškininkystės srityje.** Kongrese dalyvaus VDU Žemės akademijos delegacija. Kongreso kontekste vyks paroda skirta miškininkystės sektoriui, šioje parodoje kviečiamos dalyvauti įmonės galinčios pasiūlyti inovacijas ir tvarius sprendimus miškininkystės industrijoje.Dėl detalesnės informacijos ir intereso dalyvauti prašome kreiptis adresu:**augustinas.uleckas@urm.lt** | <https://iufro2024.com/>  |  |
| Lietuvos ekonominiam ir energetiniam saugumui aktuali informacija |
| 2024-04-10 | **Geteborgo mieste atidaryta žaliųjų degalų gamykla.** Įmonių St1 ir SCA gamykla atidaryta balandžio 10 d. po ilgų atidėliojimų ir išaugusių kaštų, iš viso jos pastatymas kainavo 350 mln. EUR. Nors projektą valdančiųjų įmonių atstovai džiaugiasi gamyklos darbo pradžia, pripažįstama, kad džiaugsmą kiek prislopino Vyriausybės sprendimas nuo 2024 m. sausio 1 d. sumažinti minimalų privalomą žaliųjų degalų kiekį benzine ir dyzelyje. Vyriausybė šiuo sprendimu siekė sumažinti išlaidas namų ūkiams, tačiau ekspertų teigimu pasiuntė neigiamą žinutę tokių projektų, kaip ši gamykla Geteborge, vystytojams. St1 įmonės atstovai pripažįsta, kad dėl pasikeitusios Švedijos politikos jų gamykloje pagaminami degalai tikriausiai bus per brangūs pardavinėti vidaus rinkoje, todėl didžioji dalis produkcijos bus eksportuojama. | <https://www.di.se/nyheter/nya-raffinaderiet-mot-sur-start-efter-regeringens-drag/> |  |
| 2024-04-23 | **Finansų ministerija pateikė įstatyminį pasiūlymą, kuriuo visam laikui nuo 2025 m. būtų nutrauktas elektros mokesčių indeksavimas.** Teigiama, kad įgyvendinus šį pasiūlymą būtų išvengta elektros kainos šuolių, o vartotojai mokėtų mažiau. Energetikos įmonių asociacija šį pasiūlymą ypač sveikina, lauks galutinio sprendimo. Tiesa, finansų ministerija nespecifikuoja, kaip atrodytų tokio sprendimo įgyvendinimas, teigiama, kad jo apimtis ir vykdymas priklausytų nuo ekonominės situacijos, biudžeto klausimų. | [Regeringen överväger sänkt skatt på lön, pension och flyg | SVT Nyheter](https://www.svt.se/nyheter/inrikes/regeringen-overvager-sankt-skatt-pa-lon-pension-och-flyg) |  |
| 2024-04-24 | **Žiniasklaidoje pranešama, kad saulės energijos pramonė ir toliau susiduria su problemomis – per š.m. pirmąjį ketvirtį saulės modulių instaliacijų keikis sumažėjo per pusę, lyginant su tuo pačiu laikotarpiu praeitais metais.** Toks kritimas yra siejamas su Švedijos mokesčių agentūros sugriežtintomis sąlygomis išmokoms už saulės baterijas įrengtas individualiuose namuose. Švedijos saulės energijos asociacijos atstovo Oskar Öhrman teigimu, neigiamas saulės baterijų pirkimas tiesiogiai lemia ir neigiamą saulės modulių pirkimą. Asociacija ragina Vyriausybę koreguoti įstatymus ir numatyti nuoseklų perėjimą nuo lengvai gaunamų išmokų iki jų nebuvimo, kad nebūtų rinkoje sukeltas šokas. | [Skatteverkets villkor slår mot solcellsinstallationer (di.se)](https://www.di.se/nyheter/historiskt-ras-andring-av-skatteavdrag-en-jattesmall/) |  |
|  |  |  |  |
| Bendra Švedijos ekonominė informacija |
| 2024-04-01 | **Bankrotų lygis Švedijoje sparčiai auga.** Per paskutinis tris mėnesius fiksuojamas 59% bankrotų augimas palyginus su tuo pačiu laikotarpiu praėjusiais metais. Stipriausiai paveiktas statybų sektorius, taip pat maitinimo sektorius, tarp bankrutuojančių dominuoja mažos ir vidutinio dydžio įmonės. | [Rekordmånga konkurser första kvartalet - TT (omni.se)](https://tt.omni.se/rekordmanga-konkurser-forsta-kvartalet/a/abrJyE)  |  |
| 2024-04-15 | **Balandžio 15 d. Švedijos finansų ministrė E. Svantesson pristatė Švedijos ekonominę padėtį ir 2024 m. biudžeto pataisas, vadinamas pavasario biudžetu.** Šalies ekonominę padėtį ministrė apibūdino kaip ,,žiemos vidurį“, ekonominė situacija vis dar sunki, auga nedarbas, ekonomikos augimas yra lėtas (0,7% BVP augimas), mažėja eksporto apimtys (eksportas 2024 m. augs tik 1,9% lyginant su 3,3% augimu pernai), tačiau gerėjančią situaciją rodo suvaldyta infliacija, kuri dabar siekia 2,1%, o kitais metais mažės iki 1,7%. Pavasario biudžete numatytas papildomas 1,46 mlrd. EUR finansavimas. Daugiausiai lėšų sulauks regionai, juose dirbantiems sveikatos apsaugos darbuotojams numatyta skirti 6 mlrd. SEK (520 mln. EUR). Kitos numatomos lėšos: 2 mlrd. SEK (170 mln. EUR) transporto infrastruktūrai;1,4 mlrd. SEK (120 mln. EUR) kalėjimo vietų padidinimui;1,35 mlrd. SEK (116 mln. EUR) būsto programoms;1,3 mlrd. SEK (110 mln. EUR) tarptautinėms paramos programoms;954 mln. SEK (81,93 mln. EUR) gynybai;630 mln. SEK (54 mln. EUR) švietimui.Atkreiptinas dėmesys, kad šiomis biudžeto pataisomis Vyriausybė sumažins išlaidas, skiriamas migracijos politikai, jos mažės 56 mln. SEK (4,8 mln. EUR), taip pat sumažintas darbo politikos biudžetas, jis mažės 227 mln. SEK (19,5 mln. EUR). Pristatydama šias priemones ministrė atkreipė dėmesį, kad Švedijos namų ūkių perkamoji galia mažėja, todėl užsiminė, kad dar š.m. rudenį arba kitais metais Vyriausybė galimai mažins mokesčius. | <https://www.government.se/government-of-sweden/ministry-of-finance/central-government-budget/> |  |
| 2024-04-22 | **Švedijos gynybos įmonės džiaugiasi narystės NATO nauda, bet reikalauja didesnio investavimo į gynybos pramonę**Švedijos gynybos pramonės įmonių asociacijos (SOFF) teigimu narystė NATO ypač vertinga švediškoms įmonėms. Pabrėžiamas galėjimas dalyvauti NATO narių gynybos viešuosiuose pirkimuose, taip pat galimybė gerinti NATO standartus, atkreipiamas dėmesys, kad ir NATO narių įmonės gali dalyvauti Švedijos viešuosiuose pirkimuose, tai tik sustiprins pramonę. Visgi, SOFF teigimu tik to neužtenka, norima ir konkretesnių Vyriausybės planų didinant gynybos pramonę. Šį teiginį ypač įgarsina didžiausia SOFF narė, Švedijos gynybos pramonės milžinė SAAB. Jos CEO Micael Johansson teigimui būtina sukurti rizikos pasidalijimo modelį tarp pramonės ir atskirų šalių (NATO narių) vyriausybių, kas užtikrintų tvarų ir prognozuojamą finansavimą gynybos pramonei. Akcentuojama ir tai, kad gynybos pramonei tiek Europoje, tiek ir  Švedijoje trūksta didelių gynybinės produkcijos užsakymų, sunku planuoti didelę plėtrą. Anot M. Johansson, Europa neturėtų būti priklausoma nuo JAV tiekimo ir turi stiprinti savo pramonę. | [Försvarsjättarna kräver långsiktiga beställningar (di.se)](https://www.di.se/nyheter/forsvarsjattarna-kraver-langsiktiga-bestallningar/) |  |
| 2024-04-22 | Didžiausiai Švedijos bankai prognozuoja, kad Švedijos centrinis bankas palūkanų normas mažins gegužės mėnesį, o antrą kartą mažinti jas ketina rugsėjį | [Swedbank och SEB ändrar bedömningar om Riksbankens ränta. - DN.se](https://www.dn.se/ekonomi/swedbank-borantan-3-9-procent-i-december/) |  |
| 2024-04-24 | **Nordea bankas paskelbė 2024 m. IQ Šiaurės šalių, tame tarpe ir Švedijos, ekonominę apžvalgą.** Prognozuojama, kad šiais metais Švedijos BVP augs 0,4%, o kitąmet 2,1%. Taip pat, tikimąsi, kad iki šių metų infliacija nukris iki 1,9%, o kitąmet ji sieks 1,7%. | <https://www.nordea.com/en/press/2024-04-24/nordea-economic-outlook-falling-into-place>  |  |
| 2024-04-29 | **Švedijos statistikos biuras išplatino naujausius Švedijos ekonomikos rodiklius.** Iš jų aišku, kad Švedijoje jau ketvirtą ketvirtį iš eilės ekonomika turi neigiamą augimą, o tai per šį dešimtmetį yra rekordinė seka. Visgi, didžiausi bankai prognozuoja, kad 2025 m. Švedijos ekonomika grįš į augimo fazę ir augs apie 3%.  | [Lower GDP in March (scb.se)](https://www.scb.se/en/finding-statistics/statistics-by-subject-area/national-accounts/ovrigt/national-accounts-other/pong/statistical-news/national-accounts-monthly-gdp-indicator-march-2024/) |  |
| 2024-04-29 | **Švedijoje fiksuojamas mažėjantis ekonomikos produktyvumas.**Vyriausybė sulaukė naujai įsteigtos Produktyvumo komisijos ataskaitos, kurioje teigiama, kad nuo 2008 m. Švedijos ekonomikos produktyvumas nuo 3% sumažėjo iki 1%. Skaičiuojama, kad jeigu pavyktų produktyvumą pakelti bent jau 0,5%, Švedijos biudžetui tai reikštų bent 85 mlrd. EUR papildomų pajamų. Tarp reikalingų reformų rekomenduojama apmokestinti nekilnojamą turtą, mažinti darbo mokesčius, mažinti mokesčių išlygas bei keisti būsto politiką.  | [Politiskt sprängstoff i produktivitetskommissionens förslag | SvD](https://www.svd.se/a/vgm3q4/politiskt-sprangstoff-i-produktivitetskommissionens-forslag) |  |
|  |  |  |  |
| Kita ekonominiam bendradarbiavimui aktuali informacija |
|  |  |  |  |

Rengėjas (-ai):

LR ambasados Švedijos Karalystėje trečiasis sekretorius Augustinas Uleckas, tel. +46 738014607, augustinas.uleckas@urm.lt

**Pastabos: nurodytos piniginės sumos perskaičiuotos pagal kursą 1 EUR = 11,68 SEK**